**Практыкаванне 23**

1. **Намалюйце розныя ўсмешкі**

|  |
| --- |
|  |

1. **Праверце шляхам назірання, ці праўда, што:**

* Людзі, якія пастаянна пасміхаюцца, спадзяюцца, што вы іх пахваліце…
* Крывая ўсмешка бывае, калі чалавек нервуецца, але хоча гэта схаваць…
* Усмешка + прыўзнятыя бровы = гатоўнасць падпарадкавацца…
* Усмешка + апушчаныя бровы = адчуванне і дэманстрацыя сваёй значнасці …
* Усмешка без прыўзняцця ніжніх павек – няшчырасць…
* Усмешка, пры якой вочы пашыраюцца і не міргаюць – пагроза…

1. **Каму належаць гэтыя словы? Пашукайце іншыя выслоўі пра смех.**

**"Лепей за ўсё смяяцца з сябе. Ніхто не крыўдуе"**

1. **Пра каго кажуць: “Подмазку з’еў”? Што значыць – “дурань малёваны”?**
2. **Смешкі на бок! Смех дый годзе! А якія прымаўкі пра смех і жарты ведаеце вы? З набораў слоў збярыце прыказку.**

|  |
| --- |
| * здзекі  пасмейся не з ды няўмекі чыні |
| * пацеха добрага смеху добрая з й |
| * панёс воўк ў жартаваў ды зубы з канём жмені |

1. **Навучыцеся розным усмешкам!**

 Цікава, якія ўсмешкі вы ведаеце і памятаеце?    Згадайце, як усміхаецца дзіця: шырока, адкрыта… А калі дзіця задумала нейкае свавольства, яго ўсмешка становіцца хітрай … Як усміхаецца чалавек, які ўспомніў нешта дабрае, ад чаго ўсмешка сама распаўзаецца па твары… Упэўнены ў сабе чалавек можа ўсміхацца адкрыта і шчыра… Мы можам згадаць добрую ўсмешку доктара ці настаўніка, такую мяккую і мудрую… І ўспомніць усмешку вельмі блізкага нам чалавека… І ўсмешку шчаслівай асобы…

       А як наконт усмешкі маці над сваім немаўляткам? Або ўсмешкі закаханага юнака, які глядзіць на сваю каханую і разумее, што яна для яго становіцца ўсё больш неабходнай?.. Калі ідзеш па вуліцы і бачыш пажылую пару, што ішла разам па жыцці, то мімаволі ўсміхнешся. Такая ўсмешка нясе ў сабе замілаванне…   
**А з якой нагоды часцей пасміхаецеся вы?**